Prima species 
modorum re- 
productionis. 
( 208 ) 
gratia, non solum sectionibus artificialibus, sed etiam divisionibus natu- 
ralibus multiplicantur. Pulli eorum ut ita dicam, nascuntur ad materni 
corporis superficiem, ibi mox evolvuntur, producunturque tamquam 
rami adhaerentes trunco praecipuo qui principali animalis seu progignentis 
corpore representatur. /Estimatum fuit, inquit Spallanzani , (opera, 
tom. II. pag. 279.); tot posse occurrere reproductiones quot atomi in 
animali generatore existunt. 
Iu Polypis, uti in plerisque Zoophytis nulla systematis nervosi existit 
apparentia; sed defectus hujus systematis evoluti, non excludit, ex sen- 
tentia Gl. Latreille , existentiam particularum nervosarum quae in sim- 
plicissimis animalibus occurrunt. Itaque , si judicamus per analogiam et 
secundum opiniones plerorumque auctorum, dicendum erit polypos vim 
reproductionis naturalis et articialis tantummodo debere dissipationi et non 
evolutioni systematis nervosi ; et quamdiu in parte secata , occurrit portio 
particularum nervosorum, tamdiu reproduclionem posse locum habere. 
In Tremella, proprietas similis fuit observata et designata tamquam 
catena junctionis simul cum polypo , inter regna animale et vegetabile. 
Singula fila hujus plantae possunt segregari ab integro corpore, et producere 
novam plantam priori simillimam. Spallanzani etiam plantam hancce 
habet tamquam verum Zoophytum. Non arbitror huc usque in illa ves- 
tigium systematis nervosi fuisse observatum, et Tremella id commune 
habet cum omnibus corporibus organicis regni ad quod pertinet (1), ita 
ut si velis phaenomenon reproductionis unicae tribuere causae , quae causa 
ab existentia systematis nervosi pendet , non inficias ire poteris in Tre- 
mella existere systema simile, sparsum in omnibus partibus totius plantae 
et praesertim in filis. Ex his patet reproductionem nullomodo ab hujus 
systematis effectu pendere. 
(i) Sententiam enim ingeniossimi Dutrochet non amplector, quoad systema nervosum 
plautarum, contra quam in dissertatione mea de Anatomici Orchidis latifoliae ab illustrissimo 
ordine mathematicorum et physicorum almas nostrae Academias Gandavensis, anno 1827, 
premio ornata, plurimis rationibus pugnavi. In opere ejus auctoris nuperrime edito: Nou- 
velles recherches sur i Endosmose et i Exosmose , 1828, pristinam opinionem jam reliquisse 
videtur. 
